Berlingske Tidende, 1833-04-15
Frankfurt, den 6te April. Efter Forlydende ere Undersøgelserne allerede begyndte, for at opdage hvorledes det har været Oprørerne mueligt, at bemægtige sig begge Vagterne, Hoved- og Constabelvagten, endskjønt begge forhen vare blevne forstærkede. Lykkeligviis vare de fornødne Forberedelser føiede i Casernen, Bataillonen stod færdig, og saaledes lykkedes det Liniemilitairets Kjækhed, saa hurtigt igjen at besætte begge Vagterne. At Jnstigationen til dette Foretagende er udgaaet fra Frankrige, eller meget mere fra den liberale Propaganda, som talrigt rekruteres af de Tydske og Polske Flygtninge, synes, ifølge Breve, at være udenfor al Tvivl. Man forsikkrer ogsaa, at den bekjendte Rauschenplatt fra Strasborg skal have været her. Studenterne, som om Natten stormede Domkirketaarnet, havde, efter Foregivende for at bese Bygningens Mærkværdigheder, om Morgenen besøgt Kirken og Taarnet, og ved denne Leilighed nøje undersøgt Localet, for bedre at kunne realisere deres Hensigter. - Jdeligen bringes Arrestanter hertil. Jblandt dem ere Sønner af Tydsklands meest anseete Familier. Man erfarer, at mange Studenter fra Heidelberg, have deeltaget i Mytteriet; overhovedet vare mange Personer, fra Baden, endog Borgere fra Carlsruhe, tilstede. Deraf sees, at det Hele staaer i Forbindelse med et over hele Sydtyskland, udbredt Revolutionsproject. En anden Efterretning fra Frankfurt af samme Datum. - Paa en vis Maade var Begivenheden den 3die April forhen anmeldt i vor Adresseavis. J sammes Nummer af 2den April var følgende Avertissement indrykket (efter en bogstavelig Oversættelse)."Andet og (i dette Aar) sidste Tilbud. Paa Grund af adskillige Herrers Ønske, som ville tage Privatunderviisning i Jnfanterie Exercits hos mig, bekjendtgjøres herved for dem, der attraae, at deeltage i fornævnte Underviisning, at samme begynder strax efter Paaske, da samtlige Herrer endnu før Maanedens Udgang skulle udholde en Exammen, o. s. v. Enhver, som ønsker at deeltage i disse Øvelser, vilde behage i Løbet af denne Uge at melde sig hos mig, og sørge for, at det Gevær, som skal bruges, er feilfrit. P. H. Zwick. Denne Mand, som forhen var ansat ved det herværende Liniemilitair, og som tillige var Skriver, blev den følgende Dag saaret i Spidsen for en af ham anført Hob. - Bestemtere Anmeldelser vare saa betids komne de herværende Autoriteter til Hænde, at de derved anledigedes til at forstærke Hovedvagtens Besætning og holde Liniemilitairet færdigt i Casernen. Den første Forholdsregel var desværre til ingen Nytte, da det lykkedes de Sammensvorne, efterat have dræbt Skildvagten, at bemægtige sig de udenfor Vagtstuen staaende Geværer, hvorved Mandskabet, hvis Sergeant desuden øjeblikkeligen blev skudt, hindredes i at gjøre Modstand. Kampen var heftigere ved Constabelvagten. Her afgjordes Striden, ved de Sammensvornes Overmagt. Fra det første Udbrud, indtil Liniemilitairet igjen havde taget begge Poster og gjort Ende paa Ringningen med Stormklokken, forløb omtrent tre Qvarteer, Det er endnu en Gaade, hvorledes det kunde lykkes de Sammensvorne, at skaffe deres mange Saarede bort. Student Rup ner, som havde forsinket sig ved at opbryde Fængselsdørene paa Hovedvagten, blev greben og fængslet. Saa meget er allerede aabenbart, at Sammensværgelsen udbredte sig over adskillige sydtydske Universiteter og endeel af vor Omegn. Saalænge Planen ikke er nøiere bekjendt, er det uvist, om Aarsagen til at dens Udførelse mislykkedes var de ventede Forstærkningers Udeblivelse. Saa meget synes vist, at Planen aldeles ikke sigtede til at omstyrte den fri Stad Frankfurts Constitution, men havde en langt meer omfattende Tendents. Den Terrorisme, som Trykkefrihedens oprørske Misbrug i en stor Deel af Tydskland udøvede over den offentlige Menings Yttring, synes at have skuffet de Sammensvorne i Henseende til denne offentlige Mening selv. Paa Landet fandt de flere Tilhængere, hvilken tildeels maa tilskrives det ulykkelige Toldsystem, der er Almuen i vore Egne saa modbydeligt. Skrækkelig er den Tanke, at der blandt de Studerende paa vore Universiteter fandtes Ynglinge, som ikke toge i Betænkning, uden foregaaende Strid eller mindste Anledning, med koldt Blod og paa snigmordersk Viis at dræbe Mænd, der vare deres Pligter troe, Den 7de April. Sammensværgelsens Planer drages efterhaanden meer og meer for Dagens Lys. Det sømmer sig ikke, at foregribe Domstolenes Undersøgelser, men saa meget kan dog her bemærkes, at disse ville føre til et Resultat, som fremstiller billedet af en Udaad, der, om den var bleven heldigen iværksat, maatte minde om de afskyeligste Revolutions scener. - Hele Gaarsdagen indtil ud paa Natten bleve Fanger indbragte til Frankfurt. De fleste ere udleverede fra de Storhertugel. Hessiske og de Hertugl. Rassanske Autoriteter. Den første af disse sendte flere Vogne med paagrebne Studenter, under stærk Militæreskorte. En af Anførerne ved Angrebet paa Hovedvagten, Zwick, døde i Gaar af sine Saar. Han havde først været Militær, siden Skriver hos den berygtede Dr. Reuhoff, og tilsidst Fægtemester. Dr. Neuhoff selv blev greben, men er undvigt underveis. - Mange af Tumultuanterne vare herunder falske Navne. Blandt de arresterede Studenter er ogsaa en von Reizenstein, af Tydsklands ældste adelige Familier, hans Ahner ville ikke kunne befrie ham fra fortjent Straf.